	
УТВЪРЖДАВАМ:………………………….
ПРАВИЛНИК
ЗА ДЕЙНОСТТА НА 
                                              Дг  „СЛЪНЦЕ”


	ГЛАВА ПЪРВА
ОБЩИ ПОЛОЖЕНИЯ
 Чл.1 С този правилник се уреждат организацията и ръководството на ДГ”Слънце”,условията за приемане на децата,позициите на екипа ,работещ в ДЗ,както и тези на родителите.
Чл.2 Настоящият правилник се издава на основание Стратегия 2020-2024 на ДГ“Слънце“, Наредба №3 /5.02.07г на МЗ с изм. От 10.05.2011г. Наредба №15 от 2005г на МЗ, Наредба №5 /2006г на МЗ, Закона за местните данъци и такси, Закон за семейните помощи обн. ДВ бр.32/02г. и бр.103/12г. , Правилник за прилагане Закона за семейните помощи,обн. ДВ бр73/13г. , Закон за предучилищното и училищно образование в сила от 01.08.2016 г.,Наредба №5 за предучилищното образование от 3.06.16г.и изм. от 2021 г.,Наредба на Община Вършец за условията и реда за записване,отписване и преместване на деца в общинските ДГ на територията на общината


	РАЗДЕЛ I 
Статут на детското заведение:
 Чл.3 ДГ” Слънце” работи целогодишно на 5 дневна работна седмица.
Чл.4.ДГ „Слънце” е институция в системата на предучилищното и училищното образование, в която се отглеждат, възпитават, социализират и обучават деца от 10 месечна възраст до постъпването им в I клас в съответствие с държавния образователен стандарт за предучилищното образование  Осигурени са  необходимите условия за физическо, познавателно, езиково,духовно-нравствено,социално,емоционално и творческо развитие на децата , отчитайки значението на играта  в процеса на педагогическо взаимодействие.
Гарантирани са техните права,свободи,сигурност,достойнство,етническа принадлежност и уважение, възпитават се в дух на мир и толерантност, приобщават се към националните, европейските и световните културни ценности и  традиции. Създадени са условия за придобиване на съвкупност от компетентности-знания,умения и отношения,необходими за успешното преминаване  на децата към училищно образование. За деца със СОП има създаден ресурсен кабинет , в който се осъществяват занимания за обща и допълнителна подкрепа със специалисти от РЦПППО- Монтана.
Чл.5 ДГ“ Слънце “ е общинска собственост и прилага системата на  делегираните бюджети.
Чл.6 В ДГ” Слънце” функционира 1 яслена група и  5 градински групи, разпределени както следва: Първа/2,5-3 г./ и Втора/4-5 г./ групи ,2 групи Трета /5-6 г./, Четвърта група/6-7 г./ . Групите се сформират на възрастов принцип. В дейността на адрес в кв. Заножене функционира 1 смесена разновъзрастова группа /2-6 год./
 Чл.7 Допуска се записване на деца на 2,5 г.възраст в Първа група по изключение-при желание на родителите и при свободни места в групата
Чл.8 ал 1 Прехвърлянето на децата от яслена група в І възрастова група става след навършване на 3 години, но не по-рано от 15 септември на текущата година.
Ал.2 Допуска се престой на децата в яслена група и след навършване на 3 годишна възраст в случаите ,когато броят на децата в първа група надвишава един път и половина определените места /25/ и според резултатите от проведената диагностика 
  Чл.9 Работното време на ДГ” Слънце” е 12 часа дневно : 6,00ч.-18,00ч.
   Чл.10 /1/Приемът на деца е от 7,00ч. до 8,30ч. По изключение се приемат деца и извън посоченото време от помощник-възпитателките на яслената група, помощно-обслужващия персонал и дежурен учител. 
 /2/ Приемно време на директора:
· на външни лица: 8,00ч.-10,00ч.
                            14,30ч.- 16,30ч.
· на работещите в ДГ: 11,00ч.-14,30ч. и при необходимост 
Чл.11 /1/ През летния сезон/неучебно време/ и по време на регламентирани ученически ваканции децата пребивават в сборни групи, освен ако няма други разпоредби на МОН, МЗ, РЗИ и др. институции.
/2/ Месец август е времето за частични ремонти и през този период в Община Вършец на ротационен принцип ще работи дежурна сграда на детската градина за нуждаещи се родители.Тя ще се определя със заповед на Кмета.Желаещите родители децата им да посещават ДГ през м.август, подават заявление до директора до 31.05. Дежурната група ще функционира  при наличие най-малко на 22 деца.Ако в три последователни дни  децата са под този брой групата се разформира. Желаещите родители на деца от Четвърта група да посещават ДГ през летните месеци, подават заявление до директора до 31.05., за да се направи разчет на броя на работещите групи.
/3/През учебната година се допуска наличие на сборни групи поради намален брой деца и при спазване на противоепидемични мерки на МЗ , РЗИ и др.компетентни органи и институции, ако има издадени такива.
 

	РАЗДЕЛ II
Прием и обхват на децата:
Чл.12 /1/В ДГ” Слънце” се приемат целогодишно деца / с изключение на летните месеци, в които и ако градината не работи/  по желание на родителите чрез подаване на писмени заявления в съответствие с Наредба на Община Вършец за условията и реда за записване,отписване и преместване  на деца от общинските детски градини.Подават се от родител или настойник, от пълномощник с нотариално заверено пълномощно,които представят следните документи в ДГ: 
1. Заявление по образец (еднотипен формуляр за всички), включващо:
 а) трите имена, ЕГН и постоянен адрес на родителите или настойниците, или настоящ адрес, ако постоянният не е в община Вършец, както и техни телефони и електронни пощи (ако имат такива) за връзка; 
б) трите имена и ЕГН на детето;
 в) нотариално заверено пълномощно, когато заявлението се подава чрез пълномощник. 
2.  Оригинал на акт за раждане за сверяване верността на данните в заявлението;
3. Представяне на изискуемите медицински документи съгласно чл.4, ал.2 от Наредба № 3 /05.02.2007 г. на МЗ за здравните изисквания към детските градини:
     -Еднократен отрицателен резултат от изследване за патогенни чревни бактерии
    -Еднократен отрицателен резултат от изследване за чревни паразити,извършено не по-рано от 15 дни преди постъпване на детето в ДГ
    -Изследване на кръв и урина,извършени в едноседмичен срок преди постъпване на детето в ДГ
 - Данни от личния лекар за имунизационния статус на детето,съгласно изискванията на Наредба №15 от 2005г.
   -Отрицателен резултат от проба на Васерман на един от родителите/за деца,постъпващи в яслена група/
  - Мед.бележка от личния лекар за липса на контакт със заразно болни,три дни преди постъпване на детето в ДГ
4. Лична карта на родителя или настойника за удостоверяване на постоянен адрес или удостоверение за настоящ адрес, в случай че постоянният адрес не е на територията на община Вършец; 
5. Експертно решение на ТЕЛК или НЕЛК, удостоверяващо нужда от допълнителна подкрепа за детето.
 6. Заверено от заявителя копие на акт за смърт на единия родител, в случай че е починал; 
7. Заверено от заявителя копие на акта за назначаване на настойника (ако е назначен такъв); 
8.Медицински документ, удостоверяващ, че детето има алергия или непоносимост към определени храни и напитки /ако има такива/ 
9. Декларация от родителя или настойника за вида на организация на образование на детето в съответната детска градина 
10. Съдебно решение за присъдени родителски права или ограничителна заповед за някой от родителите/ ако има такава/.        
   /2/ Приемът на документи се извършва от директора и мед.сестра, завеждаща здравен кабинет
/3/Регистрацията на новопостъпилите деца се извършва от: 
    -  мед.сестра на здравен кабинет, която регистрира в книга молбата на родителите ,проверява и съхранява медицинската документация
    - директор, който регистрира новопостъпилото дете в НЕИСПУО и в Е-дневника на групата
   /4/ В съответствие със ЗПУО в група могат да се приемат до 3 деца със специални образователни потребности
Чл.13 Децата се приемат лично от персонала на ДГ и се издават лично на родителите или на писменно упълномощени от тях лица като това се подпомага от домофонна уредба в основната сграда.
    Чл.14 /1/Децата от яслена група ползват северния вход на сградата като сутрешният прием  се извършва от мед.сестра в групата.
    /2/ Децата от градинските групи се приемат на западния вход от дежурен учител и мед.сестра,осъществяваща филтъра. В условията на епидемия и съгласно временни противоепидемични мерки се използват за вход  терасните врати на групите, намиращи се на първия етаж.
    /3/ При строго спазване на хигиенните норми е  разрешен  ежедневен достъп на родителите до групите ,с изключение на карантинните периоди и временна епидемична обстановка,обявена от компетентните органи.
  Чл.15 Процедурата по безпроблемна адаптация на новопостъпилите деца включва:
· предварителни посещения на детето с родителя с цел запознаване с детската градина , групата и работещите в нея
· първоначален престой на детето с родителя в детската занималня с необходимите периоди на самостоятелен престой  до готовността на детето и неговата успешна адаптация към новите за него условия  
· в противоепидемична обстановка дейностите се извършват съгласно Мерките на ДГ за безопасност – спазване на физическа дистанция, дезинфекция и задължителна употреба на лични предпазни средства. 
  Чл.16 При отсъствие на децата от ПГ / 4,5 и 6-годишни/ за повече от 2 дни по здравословни причини, родителите представят мед.бележка от личния лекар или се регистрира електронна такава в Е-дневника, извиняваща отсъствията. В условията на епидемия се попълва декларация за информирано съгласие от родителите.
  Чл.17/1/ При отсъствие повече от 30 дни по епидемични показания се представя еднократен отрицателен резултат от изследване за патогенни чревни бактерии.
   /2/ При отсъствие повече от 2 месеца-еднократен отрицателен резултат от изследване за чревни паразити,съгласно Наредба №5 /2006г. за ДПК на месни паразитози. 
Чл.18 Децата,подлежащи на задължителна подготовка, се обучават във втора, трета и четвърта групи и за тях не се допускат неизвинени отсъствия,освен по здравословни причини или по желание на родителите,но не повече от 10 дни в учебната година наведнъж по семейни причини и още 5 допълнителни по същите причини, направени по различно време. 
Чл.19 Преместване на деца :
·  от една дейност в друга дейност на ДГ в същата община  може да се осъществи през цялата година.
· преместване от  група за задължителна подготовка се извършва с удостоверение за преместване 
·  всяко извършено преместване  директорът отразява своевременно в уеб-платформата НЕИСПУО  и го подписва с електронен подпис
Чл.20 Предучилищното образование в ДГ” Слънце” може да се осъществява при целодневна, почасова и самостоятелна организация
 /1/ Почасовата организация се осъществява само през учебно време във следния времеви интервал:
9,00-12,00ч.
/2/ Почасовата организация се осъществява заедно с децата в група за целодневна организация,като могат да бъдат включени  не повече от 2 деца
/3/ Самостоятелната организация се провежда по заявено желание на родителя и след одобрение от експертна комисия в РУО-Монтана,съгласно чл.67 ал.2 от ЗПУО
/4/ При извънредни обстоятелства и с разрешение на МОН се преминава в ПВРЕС за втора, трета и четвърта групи.


	РАЗДЕЛ III
Чл.21 ОРГАНИЗАЦИЯ НА ЦЕЛОДНЕВНОТО ПРЕБИВАВАНЕ НА ДЕЦАТА В ДЕТСКАТА ГРАДИНА
7:00 – 8:30ч. – Прием на децата и занимания по интереси
8:30 – 8:45ч. – Утринно раздвижване
8:45 – 9:10ч. – Закуска
9:10 – 10:15ч. – Основни форми на педагогическо взаимодействие
10:15- 10:30ч. – Подкрепителна/плодова/ закуска
10:30 – 12:00ч. – Допълнителни форми на педагогическо      
                             взаимодействие  
                              Индивидуална работа с деца,
11:30 – 12:30ч. – Обяд
12:30- 15:30ч. – Следобеден сън
15:30 – 16:00ч. – Следобедна закуска
16:00 – 18:00ч. – Основни и допълнителни форми на
                             педагогическо взаимодействие  
                             Индивидуална работа с  деца, допълнителни 
                             дейности,извън ДОС/чужд      
                             език,спорт/
                             Изпращане на децата вкъщи
Забележка: Организацията е мобилна и се допуска изменение в зависимост от сезона и индивдуалните и възрастови особености на децата. Педагогическото взаимодействие с децата се конкретизира , съобразно възрастта.
Чл.22 Основна форма на обучение и на  педагогическо взаимодействие е ситуацията . Структурирането е в зависимост от възрастовите особености на децата.
Чл.23 /1/Допълнителни форми:утринна гимнастика, празници,развлечения, туристически,спортно и здравно-укрепващи дейности с образователен характер, изнесени обучения сред природата.
 /2/Децата от ДГ се включват по желание в различни клубове по интереси, организирани от педагозите и без заплащане от страна на родителите. 
 /3/В края на всяка учебна година ДГ” Слънце”организира и провежда туристически ден – излет до близка планинска местност с деца и родители 
/4/Провеждат се всички празници от национално-обредния  и културен календар. В подготовката и провеждането участват деца, родители и персонал.
Чл.24 /1/Педагогическото взаимодействие  се осъществява от квалифициран педагогически и непедагогически екип при изпълнение държавния образователен стандарт за предучилищно образование. ДОС определя очаквания минимум знания,умения и компетентности като резултат от обучението на децата.
/2/Педагогическото взаимодействие с децата се организира съобразно възрастовите особености и индивидуални потребности,като се осигурява необходимото време за игри,занимания,хранене,сън и др.дейности. /3/Прилагат се интерактивни методи,отговарящи на потребностите  на съвременното дете. Нови педагогически технологии  чрез използването  на ИКТ-компютри и мултимедия са препоръчителни в работата на педагогическия екип. 
/4/ Процесът на предучилищно образование е подчинен на прилагането на програмна система като част от стратегията  за развитието на детската градина,която съответства на държавния образователен стандарт  за предучилищно образование
/5/ Предучилищното образование се организира в учебна година,която  започва от 15.09. и е с продължителност 12 месеца.Учебната година включва учебно време/ 15.09. -31.05/  и неучебно време/1.06.-14.09/.През учебното време се организират основни и допълнителни форми на педагогическо взаимодействие,а през неучебното само допълнителни форми.
Чл.25 ДГ разполага с физкултурен салон,здравен и  методичен кабинети, които се използват по предназначение в ежедневната работа на ДГ, както и с кабинет за допълнителна подкрепа за деца със СОП на ресурсно подпомагане.
Чл.26 /1/Материално-дидактичната среда е структурирана,съобразно възрастовите и индивидуални особености на децата
/2/ Има обособени 4 площадки за игра на двора, с безопасна настилка, оборудвани със съвременни и обезопасени детски съоръжения; мини-игрище за футбол с изкуствена трева и площадка по БДП с нужната маркировка.
Чл.27/1/Учителите с помощта на родителите избират познавателни книжки за децата , които ще използват като допълнително  средство за работа през учебната година.Същите са безплатни за децата от първа,втора,трета и четвърта групи,а за яслена група  по желание се закупуват от родителите.
/2/Познавателните книжки  са индивидуални за всяко дете, съхраняват се в групите.
.

	РАЗДЕЛ IV
Организация на задължителната  подготовка на децата:
чл. 28/1/В ДГ”Слънце” функционира Втора група  ,обхващаща 4-5-годишните деца на задължителна подготовка.Групата е с целодневна организация на работа.
 /2/ Педагогическото взаимодействие се осъществява в съответствие с изискванията за педагогическо взаимодействие в детските градини.Акцент при задължителната подготовка на 4-5-годишните деца ще бъде тяхната социализация с цел безпроблемно адаптиране в новите обществени условия.Това ще доведе до подпомагане и повишаване качеството на детското обучение, и гарантира безпроблемен преход и равен шанс при постъпване на децата в училище.
   /3/Децата ползват безплатни учебни помагала по образователните направления.
/4/ Приемът на децата включва всички  документи,изискващи се  за новопостъпили деца,а тези които са посещавали детската градина до момента на постъпване във втора  група  се записват автоматично в нея в началото на учебната година
/5/ За децата,живеещи в друго населено място в община Вършец, в което няма ДГ, е осигурен безплатен транспорт с училищен автобус и придружител от колектива на ДГ.
/6/ При заявено желание на родителите и срещу заплащане
детската градина може да осигури условия на територията си
за организиране на педагогически дейности, които не са дейност на детската градина/чужд език и др./Те се извършват извън времето за провеждане на основните форми на педагогическо взаимодействие и се организират при спазване на действащото законодателство, като се организират в отделно помещение за децата, които посещават детската градина.
Чл.28 а /1/В ДГ”Слънце” функционира Трета група  ,обхващаща 5-6-годишните деца на задължителна подготовка.Групата е с целодневна организация на работа.
 /2/ Педагогическото взаимодействие се осъществява в съответствие с изискванията за педагогическо взаимодействие в детските градини.Акцент при задължителната подготовка на 5-6-годишните деца ще бъде тяхната социализация с цел безпроблемно адаптиране в новите обществени условия.Това ще доведе до подпомагане и повишаване качеството на детското обучение, и гарантира безпроблемен преход и равен шанс при постъпване на децата в училище.
   /3/Децата ползват безплатни учебни помагала по образователните направления.
 /4/ Приемът на децата включва всички  документи,изискващи се  за новопостъпили деца,а тези които са посещавали детската градина до момента на постъпване в трета  група  се записват автоматично в нея в началото на учебната година
/5/ За децата,живеещи в друго населено място в община Вършец, в което няма ДГ, е осигурен безплатен транспорт с  училищен автобус и придружител от колектива на ДГ
/6/ При заявено желание на родителите и срещу заплащане
детската градина може да осигури условия на територията си
за организиране на допълнителни дейности, които не са дейност на детската градина/чужд език и др./Те се извършват извън времето за провеждане на основните форми на педагогическо взаимодействие и се организират при спазване на действащото законодателство, като се организират в отделно помещение за децата, които посещават детската градина.
Чл.29 /1/В ДГ функционира Четвърта група.В нея се извършва задължителна подготовка на децата една година преди постъпването им в І клас.
/2/Приемът на деца включва всички  документи,изискващи се  за новопостъпили деца,а тези които са посещавали детската градина до момента на постъпване в четвърта подготвителна група  подават само молба за прием в подготвителна група. 
/3/Групата е с целодневна организация на работа. 
/4/Задължителния характер на подготвителната за училище група изисква  редовна посещаемост на децата през учебната година.Допустими са отсъствия само по уважителни причини:
·  по семейни причини- не повече от 10 дни наведнъж за съответната учебна година и още 5 допълнително по същата причина, направени по различно време, удостоверени с попълнени заявления по образец
· по здравословни и други уважителни причини,удостоверени с документ от компетентен орган
· по време на ваканциите,определени в училищното образование за съответната година със заповед на министъра на образованието и науката
   /5/Педагогическото взаимодействие се осъществява в съответствие с Програмата на МОН за ПГ.На всяко дете от ПГ се осигурява безплатен комплект познавателни книжки по образователните направления.
  /6/Във връзка с подготовката на децата за новата социална роля “ученик” и за безпроблемната им адаптация в І клас, се осъществява приемственост с екипа на началното училище
 /7/ Редовното посещаване в групите за задължителна подготовка на децата, е обвързано с получаването на месечните семейни помощи за деца
-Детските градини въвеждат данните/отсъствия и присъствия/ в Е-дневника –за всеки ден от месеца, за всяко дете от ДГ
- От 1-во до 4-то число на всеки месец детските градини подават към НЕИСПУО файл с информация за предишния месец, подписан с електронен подпис на директора
- МОН изпраща по служебен път информацията на АСП 

- от 19-то до 30-то число на всеки месец директорът потвърждава или  отказва спирането на детските надбавки на семействата, предложени от АСП.
/8/ За децата,живеещи в друго населено място в община Вършец, в което няма ДГ, е осигурен безплатен транспорт с училищен автобус с придружител от колектива на ДГ
/9/ При заявено желание на родителите и срещу заплащане
детската градина може да осигури условия на територията си
за организиране на допълнителни дейности, които не са дейност на детската градина/чужд език и др./Те се извършват извън времето за провеждане на основните форми на педагогическо взаимодействие и се организират при спазване на действащото законодателство, като се организират в отделно помещение за децата, които посещават детската градина.
 Чл.30. ЗПУО позволява на децата,по преценка на родителите ,да постъпят в първи клас една година по-рано - на 6 години.Родителите са длъжни да подадат писмена молба-декларация до директора на детската градина, за да бъде включено детето в ГПП една година по-рано. 
 Чл.31 В края на учебната година децата от четвърта група получават удостоверение за завършена подготвителна  група,което е необходимо за записване в училище.


	РАЗДЕЛ V
Здравно осигуряване и закаляване на децата:
Чл.32 В ДГ” Слънце” медицинското обслужване се осъществява от мед.сестра,завеждаща здравен кабинет.В яслената група – от две мед.сестри./по една на смяна/
   Чл.33  /1/Всяко дете има лично здравно досие със задължителна медицинска документация- здравен картон, имунизационен паспорт, здравно-профилактична карта, резултати от изследвания за чревни паразити, медицински документи, удостоверяващи здравното състояние на детето, извинителни мед.бележки от ОПЛ за отсъствията на децата и др.
 /2/ В ДГ задължително има оборудван здравен кабинет,регистриран по Закона за здравето ,чл.36 ал.3 със спешен шкаф за оказване на медицинска помощ.
/3/Мед.сестра следи за ежедневното здравно състояние и благополучие на децата.
/4/В случай на необходимост за лечение на дете се извиква личен лекар /родителите декларират името на същия/ или спешна медицинска помощ, като същевременно се уведомяват и родителите.
   Чл.34. Организират се и се провеждат здравно-профилактични дейности за предотвратяване и ограничаване на рисковите фактори. Проследяват се факторите на средата и редовно се провежда филтър на децата. Веднъж годишно ,по предписание на РЗИ, се провежда задължително изследване на децата  за чревни паразити и протозои


	РАЗДЕЛ VI
Организация на детското хранене:
Чл.35 /1/Храненето на децата се извършва в съответствие с приетите в страната изисквания за балансирано,рационално и здравословно хранене и Наредба №6 / 10.08.11г за здравословно хранене на децата на възраст от 3 до 7 години в детските заведения.
/2/Менюто се изработва от: мед.сестра, домакин, готвач,утвърждава се от директора и се предоставя редовна информация на родителите за него.В случай,че има дете със специфични нужди/доказани от медицински специалист/,се изготвя и еднолично диетично меню.
/3/Продуктите за приготвяне се  получават ежедневно от склада от комисия в състав: мед.сестра,домакин,готвач,дежурен учител.
/4/Отговорност за количеството и качеството на влаганите продукти носи готвачът и домакинът.
/5/Контролът за качеството се осъществява от директора и мед.сестра.От храната ежедневно се заделят проби,които се съхраняват при  t – 0-4◦С в продължение на 48 часа.
Чл.36 Храната се разпределя и поднася от пом.възпитателките в групите при спазване на здравно-хигиенните норми и изисквания. 
Чл.37 Децата получават подкрепителна/плодова/ закуска в 10,15ч.


	РАЗДЕЛ VІI
Участници в образователния процес
VI.1. Деца
 Чл.38 В ДГ” Слънце” се зачитат правата на децата в съответствие с Конвенцията на ООН за правата на детето, Закона за закрила на децата и Правилника по прилагането му, Закона за дискриминация.
Чл.39/1/Всички деца се отглеждат,възпитават, обучават и социализират  при зачитане на техните права и лично достойнство
Чл.40.Децата имат следните права:
-да бъдат обучавани и възпитавани в здравословна,безопасна и сигурна среда
-да бъдат зачитани като активни участници в педагогическото взаимодействие 
- да получават библиотечно-информационно обслужване
-да получават обща и допълнителна подкрепа за личностно развитие
-да бъдат поощрявани с морални и материални награди
/2/Детето е в центъра на образователния процес, съхранявайки детството като ценност.
VI.1. Учители
Чл.41/1/Учителите организират и провеждат възпитанието , обучението и социализацията  на децата при спазване на нормативните документи и етичния Кодекс на работещите с деца.
/2/Подпомагат изграждането на ключови компетенции,ориентирани към личностното развитие на детето през целия му живот.
 /3/Учителите имат право:
· да бъдат зачитани правата и достойнството им
· да определят методите и средствата  за провеждане на образователния  процес с децата 
· да участват във формирането на политики за развитие на детската градина
· да получават професионална подкрепа 
· да повишават квалификацията си
· да предприемат адекватни мерки за адаптация на новопостъпили деца
· да избират формите за реализиране на активно партньорство с родителите 
· да получават своевременна информация от родителите за психофизическото състояние на децата 
· да използват наличната материална и дидактична база за постигане на оптимални резултати в процеса на педагогическото взаимодействие
/4/ Учителите имат задължения:
· да осъществяват обучение и възпитание на децата в съответствие с ДОС
· да изпълняват трудовите и професионални  задължения,включени в длъжностните характеристики
· да общуват с децата на книжовен български език
· да създава безопасна и привлекателна образователна среда 
· да опазва живота и здравето на децата
· да повишават квалификацията си
· да зачитат личното достойнство на децата и  родителите
· да приемат и работят за интегрирането в детска среда на деца със СОП
· да осъществява обучително-консултативна дейност с родителите
· да води стриктно изискуемата документация
· да не разпространява информация за децата,родителите от персонален характер
· да спазва етичния Кодекс на работещите с деца
Чл.42 Всички права и задълженията на педагогическия  и на непедагогически персонал са изброени в длъжностните характеристики,както и в правилника за вътрешния трудов ред.
 Чл.43/1/При провеждане на педагогическото взаимодействие учителите използват игровата дейност за постигане на компетентностите по ДОС. Детската градина осигурява игрова дейност във всички видове организация на предучилищното образование през учебното и неучебното време.
/2/ Помощник-възпитателките освен санитарно-хигиенни, имат и помощно-педагогически функции.
/3/ Всеки от членовете на педагогическия и непедагогически персонал на детската градина в случай,че установи,че има дете- жертва на насилие или в риск от насилие или при кризисна ситуация на територията на детската градина незабавно да подаде първоначална информация до РУ на МВР-Вършец , Дирекция „Социално подпомагане”, отдел „Закрила на детето” и директора на детското заведение.
VI.1. Родители
   Чл.44/1/Право и задължение на родителите е да подпомагат ДГ при обучението и възпитанието на техните деца.
/2/Родители,чиито деца подлежат на задължителна подготовка са длъжни ежедневно да осигурят присъствието им в ДГ.
     Чл.45   Родителите имат право:
· - периодично и своевременно да получават информация за успеха и развитието на децата им в образователния процес,за спазването на правилата в ДГ и за приобщаването им в общността
· - да се срещат с ръководството на ДГ и педагогическите специалисти в определено приемно или друго удобно  за тях време
· - да се запознаят със стратегията за развитие на ДГ и съответната програмна система
       -на педагогическо съдействие и консултация от учителите
       -да създават свои органи-родителски активи и  настоятелство
       -да подпомагат дейността на ДГ
       -да получават точна и правдива информация за емоционалното състояние и общуването на детето  със заобикалящите го в процеса на адаптация
       -да преместват децата си по преценка и при необходимост в друга детска градина
        -да бъдат информирани за участието на децата им в организирани празници и мероприятия извън детската градина
        - да дават информирано съгласие за участие на децата в провеждането на празници и ритуали в детската градина и извън нея
        - да дават информирано съгласие за публикуване на снимки на техните деца в сайта на ДГ и фейсбук-страницата на ДГ
        - да участват в организирани консултации по въпроси,касаещи личностното развитие и обучението на децата им
        - да избират и да бъдат избирани в обществения съвет на ДГ
        Чл.46   Родителите имат следните  задължения :
       -да се запознаят с условията на работа  и правилника за дейността на детската градина и да го спазват
       - да осигуряват редовно присъствие на децата в групите за ЗП
       - редовно да се осведомяват за своите деца относно приобщаването им в ДГ
      - да участват в процеса на изграждане на навици като част от изграждането на умения за учене през целия живот
      - да участват в родителски срещи
      - ако детето се обучава в самостоятелна организация  родителите са длъжни да гарантират постигането на основните цели на предучилищното образование, да осигурят необходимите познавателни книжки,както и да прилагат по свой избор методики и подходи,съобразени с възрастта,индивидуалните потребности и интереси на детето
        -да представят коректно попълнени документи,изисквани от директора, мед.сестра, домакина,учителките
        -да предприемат адекватни и съгласувани с учителите на групите  и с екипа на яслената група действия за адаптацията на децата
        -да спазват регламентациите в правилника за дейността на детската градина
        -да оказват помощ и съдействие при отглеждането,възпитанието , обучението и социализацията  на децата и създават необходимите условия за това
     -да изпращат децата си на задължително обучение три години преди постъпване в І клас
      -да посещават родителски срещи и др.форми на взаимодействие,организирани от детската градина и да се осведомяват за състоянието на детето си.
        -да дават добър пример на децата си,да ги възпитават в уважение към ДГ и към работещите в нея
      -да изпращат детето си в добър и прегледен външен вид
     - в условията на епидемична обстановка да спазват Мерките за действия на ДГ, както и предписанията на МЗ, РУО и РЗИ.
     - редовно да се осведомяват за наличието и състоянието на резервното бельо и дрехи на децата
     - своевременно да осведомяват учителките на групи при промяна на телефонните си номера. При инцидент с дете и невъзможност да се свържат с родителите, учителите подават сигнал на тел. 112!
     - веднага да уведомят учителките на детето при положителен тест за COVID-19 на дете или член на семейството им, както и за карантинирането им.

     - да подписват в специални дневници на групите данните си /имена и час/ при всеки случай на по-ранно прибиране на детето си от ДГ преди режимния момент за издаване на деца – 16:00 ч.!

	РАЗДЕЛ VІІI
Управление и финансиране на детската градина
VІІ.1. Директор
 Чл.47 /1/ ДГ” Слънце” е общинска детска градина и се ръководи от директор, който организира и контролира  цялостната дейност на ДГ в съответствие с правомощията,определени  с ДОС за статута и професионалното развитие на учителите и другите педагогически специалисти
/2/ Директорът  е председател на педагогическия съвет, където право на съвещателен глас имат представители на обществения съвет,настоятелството, мед.сестра
 /3/ Педагогическият съвет в ДГ :
· приема стратегия за развитието на ДГ за период от 5 години
· приема годишния план и правилниците на ДГ
· приема мерки за повишаване качеството на образованието
· прави предложения пред директора за дейности на ДГ
· определя символи ,ритуали и други отличителни знаци 
· участва в приемането на Етичен кодекс
· периодично най-малко 3 пъти през една учебна година проследява и обсъжда нивото на усвояване на компетентности и предлага съвместни мерки между учителите с цел подобряване  на образователните резултати
  Чл.48 ДГ” Слънце” самостоятелно решава въпроси на възпитателната и образователна работа в съответствие със законодателството и нормативните документи на МОН, МЗ, РУО,  Община Вършец, както и ДОС.
   Чл.47 /1/ В ДГ” Слънце” има изградено юридически нерегистрирано Училищно настоятелство,което работи като партньор на ръководството на ДЗ.
/2/ В ДГ” Слънце” има създаден Обществен съвет за подпомагане развитието на ДГ и за граждански контрол на управлението.В неговия състав влизат общественици,представители на родителската общност,както и такива от администрацията на Община Вършец
  Чл.49 Приоритет в работата на ръководството на ДГ” Слънце” е изграждане на иновационна образователна среда за повишаване качеството на детското обучение.Работещото партньорство с институциите  е насочено към разбиране и отношение към детската градина като към модерно,развиващо се и най-добре реформирано звено на образователната система.
VІІ.1. Финансиране на дейността на детската градина
Чл.50 /1/ДГ” Слънце”  работи в условията на делегиран бюджет.
/2/Сградата на ДГ,както и всички материални активи са общинска собственост
/3/Финансирането на ДГ става от държавни и местни дейности. 
/4/Бюджетът се формира в началото на всяка финансова година. 
/5/Директорът  следи правилното разходване на средствата,а всички работещи- за спазване на изискванията за допустими икономии и недопустими разхищения на консумативи, материали и средства.
Чл.51 Възможности за допълнителни приходи- разработване на образователни проекти , приходи от базари и дарения.

	РАЗДЕЛ IX
Такси за посещението на децата в детската градина:
В ДГ“Слънце“ не се заплащат такси за отглеждане и обучение на децата.

Изключение правят допълнителните дейности извън ДОС, с външен лектор, в които родителите са пожелали да запишат децата си.

За включване и участие в дейности по проекти на ДГ или ЦПЛР, децата не дължат такси.


	РАЗДЕЛ X
Партньорства и комуникации на детската градина:
Чл.53 /1/ ДГ” Слънце” осъществява партньорски взаимодействия с обществени и културни институции като преди всяка проява директорът бъде уведомен писмено от ръководството на другата институция и/или от учителките на детската група за ангажиментите на децата от ДГ. 
/2/ Децата от ДГ се включват в читалищни мероприятия-тържества и културни чествания.


	РАЗДЕЛ XI
Задължителна документация на детската градина
 Чл.54/1/Отговорност за опазването на материалната база носят всички работещи в ДГ.
   /2/Материално –отговорно лице е домакинът на ДГ” Слънце”.
    /3/Печатът се съхранява от директора.
Чл.55 /1/Задължителната документация се води и съхранява в съответствие с Наредба № 8 от 11.08.2016г. на МОН за информацията и документите за системата на ПУО
    /2/Учителките на групи : Е-дневник,филтърна тетрадка ,портфолио на децата в електронен вариант
    /3/  Мед.сестра:книга за санитарното състояние,личните мед-картони на децата и класьори към тях
      /4/ Директорът: заповедна книга,книга за контролната дейност,книга за регистриране на проверките на контролните органи на МОН, дневник за входяща и изходяща кореспонденция  , както и съответните класьори към тях, книга за регистриране на дарение,свидетелства за дарения,летописна книга,
    /5/  Домакин : книга за заповедите за храна и дневници за приемане и съхранение на продуктите,складови документи,калкулационни ведомости за храна, примерни седмични менюта, документация по НП  на МОН за хранене на децата.
       /6/ Секретар на ПС : книга за протоколите от заседания на педагогическия съвет и класьор към нея


	ДОПЪЛНИТЕЛНИ РАЗПОРЕДБИ
Чл.56 /1/При необходимост пом.възпитателките от градинските групи заместват в яслена група и обратно- детегледачките от яслена група- - в градински групи.
  /2/  При необходимост кухненският персонал и домакинът заместват в групите отсъстващи пом.-възпитатели
  Чл.57.Сведения относно здравословното състояние на децата  родителите получават от мед.персонал в ДГ
   Чл. 58.Сведения относно възпитанието и обучението на децата родителите получават от учителките на съответната група в определените за целта дни за консултации.
   Чл.59.  При извършване на основни почиствания на ДГ и двора се включват всички работещи в ДГ”Слънце”
   Чл. 60.   При отсъствие на дете от втора,трета и четвърта групи учителите трябва незабавно да осъществят контакт с родителите за изясняване причините за отсъствието
Чл.61 Отговорност за изпълнението на Правилника носи директорът на детското заведение.
Чл.62 Правилникът се приема на заседание на педагогическия съвет и утвърждава със заповед на директора.
Чл.63 Забранява се изпълнението на заповеди и нареждания, противоречащи на този правилник.
Чл.64 ПДДГ се актуализира в следните случаи: 
· в случай на промени в организацията на дейността на детското заведение;
· при промяна на нормативната база в образованието, отнасящи се до педучилищното образование;
· при възникнала необходимост в хода на прилагането му.


	ЗАКЛЮЧИТЕЛНИ РАЗПОРЕДБИ
Чл.65 Правилникът за дейността на детската градина се издава на основание ЗПУО и НАРЕДБА № 5 от 03.06.2016 г. за предучилищното образование,актуализирана 2021 г.. 
Чл.66 Правилникът се предоставя публично на сайта на ДГ“Слънце“.
Чл.67 С Правилника се запознават педагогическия, непедагогическия персонал и родителите. Запознатите удостоверяват това с подписа си.
Чл.68 Указания за изпълнението на Правилника се получават от директора на детската градина.
Чл.69  Цялостен контрол по спазване на ПДДГ се осъществява от директора на   ДГ” Слънце”
Правилника за дейността на  ДГ” Слънце” гр.Вършец
е приет с решение на педагогическия съвет – Протокол №1 /09.10. 2025 г.  и утвърден със заповед на директора № 25 / 10.10. 2025 г. 



ДЕТСКА ГРАДИНА  „СЛЪНЦЕ”


гр.Вършец,ул.”Д-р Елена Теодосиева”№1, тел. 09527/21-36, e-mail : odzslunce@abv.bg

